《砚瓦沟》
明代·程敏政

一派泉声出涧长，千金犹带墨痕香。源流色正分玄武，删述功深仰素王。

湘水有鱼还识字，荥河无马复呈祥。稽疑欲借图经看，断港裴回又夕阳。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。